CELEX: 32008R0067
Language: mt
Date: 2008-01-25 00:00:00
Title: Regolament tal-Kummissjoni (KE) Nru 67/2008 tal- 25 ta’ Jannar 2008 li jemenda r-Regolament (KE) Nru 3199/93 dwar ir-rikonoxximent reċiproku ta’ proċeduri għall-iżnaturar komplet ta’ l-alkoħol għall-iskopijiet ta'eżenzjoni mit-taxxa tas-sisa

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 23/13
            
         REGOLAMENT TAL-KUMMISSJONI (KE) Nru 67/2008
   tal-25 ta’ Jannar 2008
   li jemenda r-Regolament (KE) Nru 3199/93 dwar ir-rikonoxximent reċiproku ta’ proċeduri għall-iżnaturar komplet ta’ l-alkoħol għall-iskopijiet ta'eżenzjoni mit-taxxa tas-sisa
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/83/KEE tad-19 ta' Ottubru 1992 dwar l-armonizzazzjoni ta' l-istrutturi tat-taxxi tas-sisa fuq l-alkoħol u x-xorb alkoħoliku (1), u b’mod partikolari l-Artikolu 27(4) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 3199/93 (2) jipprevedi li l-iżnaturanti li huma użati f'kull Stat Membru bl-għanijiet li l-alkoħol jiġi żnaturat kompletament skond l-Artikolu 27(1)(a) tad-Direttiva 92/83/KEE jridu jiġu deskritti fl-Anness ta’ dak ir-Regolament.
            
         
               (2)
            
            
               Skond l-Artikolu 27(1)(a) tad-Direttiva 92/83/KEE, l-Istati Membri huma meħtieġa li jeżentaw mit-taxxa tas-sisa l-alkoħol li jkun ġie żnaturat kompletament skond ir-rekwiżiti ta' kwalunkwe Stat Membru, sakemm dawn ir-rekwiżiti jkunu ġew debitament innotifikati u aċċettati skond il-kondizzjonijiet stipulati fil-paragrafi 3 u 4 ta' dak l-Artikolu.
            
         
               (3)
            
            
               Il-Bulgarija u r-Rumanija għarrfu liema żnaturanti fi ħsiebhom jużaw.
            
         
               (4)
            
            
               Fil-każ tal-Bulgarija, il-Kummissjoni għaddiet dan it-tagħrif lill-Istati Membri l-oħra fl-1 ta’ Jannar 2007, u fil-każ tar-Rumanija fid-9 ta’ Jannar 2007.
            
         
               (5)
            
            
               Waslu xi oġġezzjonijiet dwar ir-rekwiżiti nnotifikati. Għaldaqstant, ġiet segwita kif suppost il-proċedura msemmija fl-Artikolu 27(4) tad-Direttiva 92/83/KEE u r-rekwiżiti komunikati mill-Bulgarija u r-Rumanija għandhom jiddaħħlu fl-Anness tar-Regolament (KE) Nru 3199/93.
            
         
               (6)
            
            
               Ir-Regolament (KE) Nru 3199/93 għandu għalhekk jiġi emendat skond dan.
            
         
               (7)
            
            
               Il-miżuri previsti f'dan ir-Regolament huma skond l-opinjoni tal-Kumitat tat-Taxxi tas-Sisa,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 3199/93 huwa emendat kif stipulat fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 25 ta’ Jannar 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 316, 31.10.1992, p. 21. Id-Direttiva kif emendata l-aħħar bl-Att ta' l-Adeżjoni ta' l-2005.
   
      (2)  ĠU L 288, 23.11.1993, p. 12. Ir-Regolament kif emendat l-aħħar bir-Regolament (KE) Nru 2023/2005 (ĠU L 326, 13.12.2005, p. 8).
   
      ANNESS
      Ma' l-Anness għar-Regolament (KE) Nru 3199/93, jiżdiedu dawn il-paragrafi li ġejjin:
      
         “Bulgarija
         Għall-iżnaturar komplet ta’ l-alkoħol ethyl, il-kwantitajiet indikati ta’ dawn is-sustanzi li ġejjin għandhom jiġu miżjuda ma’ 100 litru ta’ alkoħol ethyl b’kontenut effettiv minimu ta’ 90 % alkoħol f’termini ta’ volum:
         
                     —
                  
                  
                     5 litri ta' methylethylketone;
                  
               
                     —
                  
                  
                     2 litri ta' alkoħol isopropyl;
                  
               
                     —
                  
                  
                     0,2 grammi methylene blue.
                  
               Rumanija
         Għal kull ettolitru ta' alkoħol pur:
         
                     —
                  
                  
                     1 gramma ta' denatonium benzoate,
                  
               
                     —
                  
                  
                     2 litri ta' methylehtylketone (butanone), u
                  
               
                     —
                  
                  
                     0,2 grammi methylene blue.”